Η διερεύνηση του στίγματος για την ψυχική υγεία σε φοιτητικούς πληθυσμούς. Βιβλιογραφική έρευνα
Creators: name: Τούσιου, Ελένη Γεωργίου
Publisher: name: Aristotle University of Thessaloniki
Year: 2023
Subjects: Ψυχική υγεία και διαταραχή
Στίγμα
Φοιτητές πανεπιστημίου
Mental health and disorder
Stigma
University students

description: Το στίγμα ψυχικής υγείας αποτελεί ένα σημαντικό κοινωνικό φαινόμενο, που επηρεάζει αρνητικά τα άτομα με ψυχικές διαταραχές και συνδράμει στην χειρότερη πρόγνωσή της διαταραχής τους. Μολονότι σε επίπεδο γενικού πληθυσμού εκφράζονται ευρέως αρνητικές στάσεις και προκαταλήψεις απέναντι στην ομάδα ασθενών με ψυχική ασθένεια, τα δεδομένα από φοιτητές πανεπιστημίου είναι ελάχιστα, ενώ δεν έχει πραγματοποιηθεί προσπάθεια σύνθεσης αυτών μέχρι στιγμής. Ο σκοπός της παρούσας βιβλιογραφικής ανασκόπησης αποτέλεσε η εξέταση των στάσεων, προκαταλήψεων και των αντιλήψεων που εκφράζουν φοιτητές πανεπιστημίου απέναντι στα άτομα με ψυχική διαταραχή. Επίσης, πραγματοποιήθηκε σύγκριση των στάσεων των φοιτητών μεταξύ διαφορετικών εθνών, καθώς επίσης μελετήθηκε ο βαθμός μεταβολής των στάσεων στο πέρας των χρόνων. Τέλος, εξετάστηκαν οι παράγοντες που σχετίζονται με το στίγμα ψυχικής υγείας των φοιτητών, ενώ έγινε μνεία στα δεδομένα από την Ελλάδα. Τα αποτελέσματα έδειξαν πως σε παγκόσμιο επίπεδο, ένα σημαντικό ποσοστό φοιτητών υιοθετούν αρνητικές στάσεις και προκαταλήψεις απέναντι στην ψυχική διαταραχή, ενώ διαφορές παρατηρούνται μεταξύ διαφορετικών πολιτισμικών πλαισίων. Ένας αριθμός παραγόντων, όπως δημογραφικοί παράγοντες, η εξοικείωση με την ψυχική διαταραχή και η εκπαίδευση στην ψυχική υγεία επηρεάζουν τις στάσεις των φοιτητών. Τέλος, έρευνες στην Ελλάδα έχουν δείξει πως το στίγμα ψυχικής υγείας έχει ελαττωθεί σημαντικά μεταξύ των Ελλήνων φοιτητών τις τελευταίες δεκαετίες, ενώ οι στάσεις αυτών είναι θετικότερες από εκείνες φοιτητών αρκετών χωρών. Ιδιαίτερα σημαντικός καθίσταται ο σχεδιασμός και η εφαρμογή παρεμβάσεων αντιμετώπισης του στίγματος ψυχικής υγείας σε φοιτητές τριτοβάθμιας εκπαίδευσης, μέσω της επαφής των φοιτητών με άτομα που αντιμετωπίζουν ψυχικά προβλήματα, και της εκπαίδευσης των πρώτων σε ζητήματα ψυχικής υγείας και ψυχοπαθολογίας.
description: Mental health stigma is an important social issue, which can negatively affect people with mental disorders and lead to a worse prognosis of their condition. Although, negative attitudes and prejudices have been identified in the general population, little is known about university student populations, while no study to date has attempted to synthesize the evidence in the field. The aim of this literature review was to examine the attitudes, prejudices, and perceptions of mental disorders amongst university students. Additionally, we directly compared the attitudes of students in different countries, whilst we also investigated whether those attitudes have changed over the last few decades. Lastly, we examined the factors that were associated with students’ mental health stigma, and we reported on the evidence that were available in Greece. The results indicated that a considerable proportion of the students globally are expressing negative attitudes and prejudices towards patients with mental disorders, while significant differences have been detected across different countries. Demographic factors, familiarity with mental illness and mental health education are associated with mental health stigma in this population. Finally, studies in Greece have shown that amongst Greek students, mental health stigma has decreased significantly lately, while those students generally hold more positive attitudes compared to students from various other countries. The development and implementation of interventions to eliminate mental health stigma in university students is of major importance. The latter can be achieved through promoting contact with people experiencing mental health difficulties, and through education in mental health and psychopathology.